પુરા કથાનકમાં કોઈ મુખ્ય હિરોઈક કેરેક્ટર નથી પણ સામા પક્ષે ત્રણ ત્રણ [ અને એકંદરે પુરી સિસ્ટમ ] પોલીસકર્મી ગુંડાઓને પણ શરમાવે એવી માનસિકતાથી ફાટફાટ થતા બતાવાયા છે અને એમાં મુખ્ય છે ‘ ક્રોસ ‘ [ સુપર્બ એન્ડ ઓન ધ સિંક એવો Will Poulter ] કે જેને ટ્રીગર દબાવતા ક્ષણ’ની ય વાર નથી લાગતી અને એકપણ દ્રષ્ટિકોણથી તેને પોતાનું એ કૃત્ય એબ્નોર્મલ નથી લાગતું જયારે અન્ય બે પોલીસકર્મી એવા ‘ અંતિમવાદી ફ્લિન અને ડફોળ ડીમેન્સ ‘ પણ ક્રોસ’નું આંધળુ અનુકરણ કરીને હાહાકાર મચાવી દ્યે છે! ટોર્ચરિંગ’ના દ્રશ્યો અને એ કાળરાત્રી Barry Ackroyd’ની હેન્ડહેલ્ડ અને શેકી એવી ડોક્યુમેન્ટરી સ્ટાઇલમાં ફિલ્માવાયેલી સિનેમેટોગ્રાફીમાં આપણને વ્યગ્ર કરી જાય છે ~ સતત ગુસ્સો , ઉદાસી , આક્રોશ , ચિંતાથી પણ વટીને નખ કરડી ખાઓ એવી વ્યગ્રતા ચિત્તમાં ફરી વળે છે ,ને ત્યારે ડિસમ્યુક નામે એક અશ્વેત સિક્યોરિટી ગાર્ડ [ કે જે નજીકના જ પરિસરમાં હતો ને ફાયરિંગ સાંભળતા આ બાજુ દોડી આવ્યો હતો. ~ સભાન અને સ્થિતપ્રજ્ઞ એવા સંતુલિત પાત્રમાં કમાલનો John Boyega ] સતત એ વાત પેલા અશ્વેત જુવાનિયાવને કહેતો ફરે છે કે કાંઈ ઉતાવળ ન કરતા ને આ રાત કોઈ રીતે કાઢી નાખજો ! સ્ટેજ પરના પરફોર્મન્સથી લઈને મોત સામે ઉભું હોય ત્યારની પ્રાર્થના સુધી , શબવત પડ્યા રહેવાથી બાજુમાં જ લોહી નીંગળતાં મૃતદેહ સુધી , સ્ટાર્ટર પિસ્ટલ’ના એ ફોલ્સ શુટિંગથી લઈને પોઇન્ટ બ્લેન્ક રેંજથી ઠાર થવા સુધી ,આ ઘટમાળ સ્તબ્ધ કરી દે છે , સુન્ન કરી દે છે !